वाराणसी. यूपी में सातवें फेज की वोटिंग से पहले सभी दलों के लिए प्रचार का फोकस बनारस और उसके आसपास की सीटों पर है। बसपा सुप्रीमो मायावती ने शनिवार को वाराणसी में हुए पीएम मोदी के रोड शो पर निशाना साधा। उन्होंने वाराणसी के रोहनिया में सभा को संबोधित करते हुए कहा कि रोड शो में बाहर से भीड़ बुलाई गई थी। ये भीड़ वोट नहीं देगी। भीड़ ज्यादातर उन जिलों से बुलाई गई, जहां चुनाव हो चुके हैं। वाक बोलीं कि इस बार मां गंगा उन्हें उनके किए की सजा जरूर देंगी।
पढ़ें आगे कया बोलीं माया...
- मायावती ने आगे कहा कि रोड शो से केवल माहौल बनाया गया है। लेकिन वोट स्थानीय लोग देते हैं, जो हमारी रैली में मौजूद हैं।
- उन्होंने कहा कि सपा-बीजेपी के जो लोग सड़कें नापने की कोशिश कर रहे हैं, वह इनकी दयनीय स्थिति को दिखाता है।
- आज भी हमारी पार्टी के लिए भारी वोट पड़ा है। ये रिपोर्ट हमें मिली है। सातवें वोटिंग में भी हम आगे रहेंगे।
गंगा मइया के नाम पर बनाया बेवकूफ
- मायावती ने कहा कि नोटबंदी से आम जनता परेशान हुई, राजनीति स्वार्थ के चलते बिना तैयारी नोटबंदी की गई। इससे सैकड़ों लोग बेरोजगार हो गए। मोदी ने अति पीड़ादाई फैसला जनता पर थोप दिया।
- पीएम बताएं, कितना कालाधन जमा हुआ और कितनों को सजा मिली। किसी भी गरीब के खाते में रुपए नहीं आए।
- यूपी बीजेपी में बागी और दागी नंबर वन हैं। केंद्र में बीजेपी की सरकार को पौने 3 साल पूरे हो गए हैं, लेकिन किसी भी गरीब के खाते में पैसा नहीं आया और ना ही किसानों का कर्जा माफ हुआ। ये दोनों चुनावी वादे सिर्फ जुमलेबाजी बनकर रह गए हैं।
- पीएम यूपी को अपना मां-बाप बताकर या यहां का सेवक बता कर कोई भी नाटक कर ले, लेकिन जनता मोदी की बात सुनने को तैयार नहीं है।
- उन्होंने गंगा मइया के नाम पर आम जनता को बेवकूफ बनाया है। अब तक न ही गंगा साफ हुई और न ही कोई डेवेलपमेंट हुआ है। इस बार आप लोगों के साथ-साथ मां गंगा भी उन्हें सजा देंगी।
सपा के शासन में सिर्फ गुंडाराज
- मायावती ने कहा कि सपा-कांग्रेस को वोट न दें। इनके शासन में सिर्फ गुंडों का राज है। बीएसपी ने जनहति से जुड़ी कई योजनाएं शुरू की और सपा सरकार उसी का नाम बदलकर हमारी योजनाओं को लागू कर रही है।
- हमारी सरकार बनेगी तो गुंडों-माफियाओं को उनके सही सथान जेल भेजा जाएगा।
- कर्मचारियों और अधिकारियों की जायज मांग पूरी होगी। जनता अब बीजेपी के बहकावे में नहीं आने वाली है। अल्पसंख्यक समाज सिर्फ बीएसपी को ही वोट दें।
माया अब तक इन क्षेत्रों में कर चुकी हैं जनसभा
यूपी विधानसभा चुनाव में अपने दम पर अकेले चुनाव लड़ रही बसपा प्रमुख मायावती पार्टी उम्मीदवारों के समर्थन में अब तक मेरठ, अलीगढ़, बुलंदशहर, हाथरस, मुजफ्फरनगर, एटा, बरेली, फिरोजाबाद, फरु खाबाद, आगरा, गाजियाबाद संभल, बदायूं, शाहजहांपुर, मुरादाबाद, लखीमपुरखीरी, सहारनपुर, बिजनौर, सीतापुर, हरदोई, इटावा, उन्नाव, कानपुर नगर, लखनऊ, रायबरेली, बाराबंकी, फतेहपुर, इलाहाबाद, झांसी, बांदा, हमीरपुर, जालौन, सुल्तानपुर, बस्ती, गोंडा, सिद्धार्थनगर, फैजाबाद, अंबेडकरनगर, बहराइच, देवरिया, महाराजगंज, बलिया, गोरखपुर, आजमगढ़, कुशीनगर, मऊ, गाजीपुर, सोनभद्र, चंदौली व भदोही जिले में बड़ी चुनावी जनसभाओं को संबोधित कर चुकी हैं।
hin_Deva mag_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva bho_Deva